ຜູ້ນຳກະບົດລີເບຍ ຂໍຮ້ອງ ໃຫ້ປ່ອຍຊັບສົມບັດຂອງລີເບຍ ທີ່ຖືກກັກໄວ້
ຜູ້ນຳກະບົດເວົ້າວ່າ ຄວາມສຳເລັດ ຂອງລັດຖະບານ ຂຶ້ນຢູ່ກັບການປ່ອຍ ຊັບສົມບັດ ທີ່ຖືກກັກໄວ້ຂອງລີເບຍ.
ຜູ້ນຳລັດຖະບານຂອງພວກກະບົດລີເບຍກ່າວວ່າ ຊ່ອງທາງດຽວເທົ່ານັ້ນທີ່ຕົນຈະສາມາດປະ ສົບຄວາມສຳເລັດໄດ້ ກໍຄືຖ້າປະຊາຄົມນາໆຊາດ ຫາກປ່ອຍຊັບສົມບັດທັງໝົດຂອງປະເທດ ທ່ານທີ່ຖືກຢຶດໄວ້ໃນສະໄໝການປົກຄອງຂອງພັກເອກ Moammar Gadhafi ຫົວໜ້າສະພາໄລຍະຂ້າມຜ່ານແຫ່ງຊາດຂອງພວກກະບົດລີເບຍ ທ່ານ Mah-mud Jabril ກ່າວໃນວັນສຸກມື້ນີ້ວ່າ ພວກຝ່າຍຄ້ານຕ້ອງການເງິນເພື່ອຈະນຳໄປຈ່າຍເງິນເດືອນໃຫ້ແກ່ລັດ ຖະກອນແລະສືບຕໍ່ຮັກສາການໃຫ້ບໍລິການຕ່າງໆ ທ່ານໃຫ້ຄວາມເຫັນດັ່ງກ່າວທີ່ນະຄອນອິສຕັນບູລ ບ່ອນທີ່ທ່ານໄດ້ໄປຮ່ວມກອງປະຊຸມຂອງ ພວກນັກການທູດ ໃນມື້ວານນີ້ ທີ່ເພັ່ງເລັງໃສ່ວິກິດການໃນລີເບຍນັ້ນ ການຢຸດແວ່ທີ່ປະເທດ Turkey ແມ່ນບ່ອນລ່າສຸດໃນການເດີນທາງໄປຢ້ຽມຢາມຢູໂຣບຂອງທ່ານທີ່ແນໃສ່ເພື່ອໃຫ້ມີ ການປ່ອຍຊັບສົມບັດຂອງລີເບຍທີ່ຖືກຢຶດຢູ່ໃນຕ່າງປະເທດ ໃນວັນພະຫັດວານນີ້ ສະຫະລັດກ່າວວ່າ ໄວໆນີ້ຕົນຈະປ່ອຍເງິນ 1 ພັນ 500 ລ້ານໂດລາ ຈາກຊັບສົມບັດຂອງລີເບຍທີ່ຖືກຢຶດ ໃຫ້ແກ່ສະພາໄລຍະຂ້າມຜ່ານແຫ່ງຊາດຂອງພວກຝ່າຍ ຄ້ານເພື່ອການຊ່ອຍເຫຼືອສຸກເສີນທາງດ້ານມະນຸດສະທຳ ສະພາຄວາມໝັ້ນຄົງ ຂອງອົງການສະຫະປະຊາຊາດ ໄດ້ໃຫ້ການອະນຸມັດຕໍ່ການປ່ອຍເງິນ ຈຳນວນດັ່ງກ່າວ ຫຼັງຈາກສະຫະລັດແລະອາຟຣິກາໃຕ້ໄດ້ບັນລຸການຕົກລົງທີ່ກຳນົດວ່າເງິນ ທີ່ວ່ານີ້ຈະຕົກໄປໃສ ກ່ອນໜ້ານີ້ອາຟຣິກາໃຕ້ໄດ້ສະແດງຄວາມລັງເລໃຈກ່ຽວກັບການປ່ອຍ ເງິນຍ້ອນມີຄວາມວິຕົກກັງວົນວ່າ ມັນອາດຈະຕົກໄປຢູ່ໃນກຳມືຂອງກຸ່ມຄົນທີ່ບໍ່ເພິ່ງປາດຖະ ໜາ